Document ID: 31992R0444

ΚΑΝΟΝΙΣΜΟΣ (ΕΟΚ) αριθ. 444/92 ΤΟΥ ΣΥΜΒΟΥΛΙΟΥ της 25ης Φεβρουαρίου 1992 για την παράταση ισχύος του κανονισμού (ΕΟΚ) αριθ. 715/90 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής των κρατών ΑΚΕ ή των υπερποντίων χωρών και εδαφών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 715/90 (1), και ιδίως το άρθρο 31,
την πρόταση της Επιτροπής,
Εκτιμώντας:
ότι η εφαρμογή του κανονισμού (ΕΟΚ) αριθ. 715/90 περιορίζεται επί του παρόντος μέχρι τις 29 Φεβρουαρίου 1992- ότι, εν τω μεταξύ, η τέταρτη σύμβαση ΑΚΕ-ΕΟΚ, η οποία υπογράφηκε στη Λομέ στις 15 Δεκεμβρίου 1989, άρχισε να ισχύει από την 1η Σεπτεμβρίου 1991 (2) και ισχύει μέχρι τις 29 Φεβρουαρίου 2000- ότι κρίνεται κατά συνέπεια σκόπιμο να παραταθεί, όσον αφορά τα προϊόντα καταγωγής των κρατών της Αφρικής, της Καραϊβικής και του Ειρηνικού (ΑΚΕ), η εφαρμογή του κανονισμού (ΕΟΚ) αριθ. 715/90 μέχρι αυτή την τελευταία ημερομηνία-
ότι, εξάλλου, με την απόφαση 91/482/ΕΟΚ της 25ης Ιουλίου 1991 σχετικά με τη σύνδεση των υπερποντίων χωρών και εδαφών (ΥΧΕ) με την Ευρωπαϊκή Οικονομική Κοινότητα (3), η Κοινότητα θέσπισε ένα ειδικό καθεστώς για τα προϊόντα καταγωγής των ΥΧΕ- ότι το νέο αυτό καθεστώς, το οποίο άρχισε να ισχύει στις 20 Σεπτεμβρίου 1991, προβλέπει για όλα τα προϊόντα, καταγωγής των ΥΧΕ, την πλήρη κατάργηση των τελωνειακών δασμών και των φορολογικών επιβαρύνσεων ισοδύναμου αποτελέσματος κατά την εισαγωγή στην Κοινότητα- ότι, κατά συνέπεια, όσον αφορά τις ΥΧΕ, οι διατάξεις του κανονισμού (ΕΟΚ) αριθ. 715/90 είναι πλέον άνευ αντικειμένου- ότι, ως εκ τούτου, θα πρέπει να παραταθεί ο κανονισμός (ΕΟΚ) αριθ. 715/90 μόνο για τα γεωργικά προϊόντα των κρατών ΑΚΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρατείνεται η ισχύς των άρθρων 1 έως 25 και 27 έως 30 παράγραφοι 1 και 2, καθώς και του άρθρου 31 και του παραρτήματος Ι του κανονισμού (ΕΟΚ) αριθ. 715/90 μέχρι τις 29 Φεβρουαρίου 2000 στο βαθμό που αφορούν τα γεωργικά προϊόντα και ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 20 Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1992.

Labels: 10
3
18
6